
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Vēršam uzmanību, ka anotācijas 1.3. sadaļā netiek skaidrotas visas noteikumu projektā paredzētās izmaiņas Ministru kabineta 2014.gada 12.augusta noteikumos Nr.461 "Prasības pārtikas kvalitātes shēmām, to ieviešanas, darbības, uzraudzības un kontroles kārtība" (turpmāk - noteikumi Nr. 461). Anotācijā nav skaidrota nepieciešamība izdarīt izmaiņas noteikumu Nr. 461 11. pielikuma 3. punktā (jaunā redakcijā izteiktā 2. punktā), tostarp nav skaidrots, vai un kā tiek mainītas prasības. Attiecīgi lūdzam papildināt anotāciju ar attiecīgu skaidrojumu.
Piedāvātā redakcija
-
	Renāte Luīze Cietvīra (TM)

	2.
	Noteikumu konsolidētā versija
 Pielikuma saturu skatīt dokumentā
	Iebildums
Lūdzam izvērtēt, vai sakarā ar noteikumu Nr. 461 11. pielikuma izteikšanu jaunā redakcijā, ietverot kvalitātes prasības olu pulverim, nav precizējamas arī citas noteikumu Nr. 461 vienības (piemēram, 19.6. apakšpunkts, 11. pielikuma nosaukums). Lūdzam attiecīgi izvērtēt un nepieciešamības gadījumā precizēt projektu.

Lūdzam arī anotācijā izvērstāk skaidrot, kādas un kādēļ konkrētās prasības noteiktas 11. pielikuma 2. tabulā, kā arī izvērstāk skaidrot 6. punktu, tostarp, kādēļ ietverta atsauce tieši un tikai uz 11. pielikuma 2. punktu.

Tiesiskās noteiktības labad lūdzam arī 11. pielikuma 6. punktā precizēt, kas ne retāk kā reizi gadā nosaka olu pulvera kvalitātes rādītāju atbilstību 2. tabulā ietvertajiem kritērijiem (salīdzinājumam sk. 1. tabulas norādi, ka kontroli veic operators).
Piedāvātā redakcija
	Renāte Luīze Cietvīra (TM)

	3.
	Noteikumu konsolidētā versija
 Pielikuma saturu skatīt dokumentā
	Iebildums
Lūdzam iekšējās atsauces uz citām noteikumu Nr. 461 vienībām (sk., piemēram, jaunā redakcijā izteiktā 11. pielikuma 4. punktu) izdarīt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 132. punktu (proti, lietojot vārdus "šo noteikumu"). Lūdzam arī izvērtēt, vai izdarīta atsauce uz korektu noteikumu Nr. 461 vienību (22. punktu), ņemot vērā, ka 22. punktā, šķiet, ir ietverta saturiski nesaistīta norma un tajā nav runa par dienesta veiktu kontroli. Attiecīgi lūdzam izvērtēt un, ja nepieciešams, precizēt norādīto vienību vai sniegt skaidrojumu.
Piedāvātā redakcija
	Renāte Luīze Cietvīra (TM)



